**Конспект за провеждане на изпит по**

Сравнително частно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Доц. д-р Красимир Митев |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60 |

**II. Тематично съдържание на учебния курс**

1.Сравнителното право- понятие, предмет, методи, функции, цели и приложение.

2. Основни правни системи и семейства- романски, германски, англосаксонски, други.

3. Източници на частното право. Гражданско и търговско право. Опити за унификация на частното право в Европа. Частни кодификации и правила-модели: характеристики и значение

4. Сделки и договори. Договорът- понятие, видове, принципи. Търговски и потребителски договори. Договори при общи условия

5. Сключване на договор. Намерение за обвързване, causa и consideration. Преддоговорни отношения.

6. Недействителност на договора.Формални изисквания. Изисквания за дееспособност на страните по договора.

7. Недействителност на договора. Противоречие със закона и морала. Сключване на договори при грешка и измама.

8. Действие на договора. Тълкуване. Принципът на добросъвестност.

9. Договор в полза на трето лице. Прехвърляне на вземания.

10. Изпълнение и неизпълнение. Влияние на промяната в обстоятелствата върху договорните задължения.

11. Правни средства за защита на кредитора при неизпълнение. Разваляне на договора

12. Отговорност за неизпълнение на договора. Вина и основания за изключване на отговорността. Граници на отговорността. Обезщетяване на неимуществени вреди.

13. Извъндоговорни източници на облигационни отношения. Неоснователно обогатяване и водене на чужда работа без пълномощие.

14. Непозволено увреждане. Системите на генералния деликт и на отделените деликтни състави. Отговорност за чуждо поведение и обективна отговорност.

**III. Материали за самостоятелна подготовка**

1.Апостолов, И. Еволюция на континенталната тълкувателна теория- сп. Търговско право, 1999 (Публикувано първо в Годишник на Софийския университет, Юридически факултет, том 41, 1946, 1-78, и том 42, 1947, 1-74.)

2. Големинов, Ч. Сравнителното право и категорията „право”- сп. Правна мисъл, 2004, № 2

3. Стойчев, К. Еднообразен търговски кодекс на САЩ - обща характеристика и някои сравнения- сп. Правна мисъл, 1994, №2.

4. Стойчев, К. Правото на реално изпълнение ( исторически и сравнителноправен анализ на възгледа)- сп. Търговско право, 1995, № 5

5. Стойчев, К. Изменение на договорните задължения поради промяна в обстоятелствата: исторически и сравнителноправен анализ на възгледа- сп.Правна мисъл, 1997, № 2

6.Таков, К. Принципите на европейското договорно право -кратко представяне- сп.Търговско право, 2005, № 1

7. Фон Бар, К. Въведение към Общата референтна рамка – сп.Търговско право,2007, № 5-6

8. Ферари, Фр. Сравнителноправно изследване върху предложението и приемането между отсъстващи лица в договорното право- сп.Правна мисъл, 1993, №. 1

9. Шопов, А., Митев, К. Проектът „Общата сърцевина на Европейското частно право” и сравнителното право- Във: Съвременното право: тенденции и проблеми. Сиби. София, 2011.

10. Христофоров, В. Гражданско и търговско право на капиталистическите държави. С. 1991.

11. Давид, Р., К. Жоффре-Спинози. Основные правовые системы современности. Москва: Международные отношения, 1998.

12. Koetz, H., Flessener, A. European Contract Law.Vol.I. Oxford: Clarendon Press.1997.

13. Zweigert, K., H. Kötz, An Introduction to Comparative Law. Clarendon Press. Oxford. 1998.

14. Cases, Materials and Text on Contract Law .Oxford, Hart Publishing, 2010.

15. Smits, J. Contract law. A comparative introduction. ElgarPubl. 2014

16. Проект за обща референтна рамка на частното право в Европа (DCFR) –коментар, достъпен на <http://ec.europa.eu/justice/contract/files/european-private-law_en.pdf>

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

Ако в предишното поле сте избрали първата опция, моля тук изберете опцията „бяло поле (в опцията липсва текст)“. В останалите случаи, моля, в това поле, опишете в какво се изразява успешното изпълнение на задачите от задължителното текущо оценяване за да бъде студентът допуснат до изпит на редовната сесия.

**3. Форма и процедура на изпита**

Студентите трябва да подготвят и представят изложение по теми от съдържанието на лекционния курс

**4. Критерии за оценяване**

На изпита се очаква от студентите да покажат познания за основните положения и принципи на институтите на договора, деликта и неоснователното обогатяване в основните съвременни правни системи (континенталната и англосаксонската правни системи).

Оценката се определя от: 1) степента, в която е овладяна изучаваната материя; 2) умението тя да бъде изложена като се използва коректно нейният понятиен и терминологичен апарат; 3) умението да се използва сравнителноправния метод на изследване и тълкуване.

При оформяне на окончателната оценка се взема предвид и участието на студентите в провежданите дискусии по време на лекции

**5. Особени изисквания**

За успешното усвояване на материята по учебната дисциплина „Сравнително частно право” е от съществено значение студентите да са придобили знания и положили изпит по учебните дисциплини „Обща теория на правото”, „Римско частно право”, „Гражданско право - обща част”, „Облигационно право”, „Вещно право”, „Търговско право”. Препоръчително е студентите, които записват тази учебна дисциплина, да ползват английски език (или друг чужд език - френски, немски, руски), тъй литературата на български език не е богата, а и част от материалите, с които се работи на занятията ( извадки от съдебни решения и статии) са на английски.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.